CELEX: 31986R1032
Language: ro
Date: 1986-04-09 00:00:00
Title: Regulamentul (CEE) nr. 1032/86 al Comisiei din 9 aprilie 1986 de modificare a Regulamentului (CEE) nr. 2388/84 de stabilire a normelor specifice de aplicare a restituirilor la export pentru anumite conserve de carne de vită și mânzat

03/Volumul 05
            
            
               RO
            
            
               Jurnalul Ofícial al Uniunii Europene
            
            
               142
            
         31986R1032
   
               L 095/17
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1032/86 AL COMISIEI
   
   din 9 aprilie 1986
   de modificare a Regulamentului (CEE) nr. 2388/84 de stabilire a normelor specifice de aplicare a restituirilor la export pentru anumite conserve de carne de vită și mânzat
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 805/68 al Consiliului din 27 iunie 1968 privind organizarea comună a pieței cărnii de vită și mânzat (1), astfel cum a fost modificat ultima dată prin Regulamentul (CEE) nr. 3768/85 (2), în special articolul 18 alineatul (5),
   întrucât Regulamentul (CEE) nr. 2388/84 (3) a prevăzut că anumite conserve care corespund condițiilor stabilite de acest regulament și sunt exportate către țări terțe beneficiază de o restituire specială în cazul fabricării în cadrul regimului prevăzut la articolul 4 din Regulamentul (CEE) nr. 565/80 (4) al Consiliului; întrucât, având în vedere debușeurile care există pe piețele din țări terțe, este necesar să se modifice aceste condiții în sensul indicat mai jos;
   întrucât măsurile prevăzute de prezentul regulament sunt conforme cu avizul Comitetului de gestionare a cărnii de vită și mânzat,
   ADOPTĂ PREZENTUL REGULAMENT:
   Articolul 1
   La articolul 2 primul paragraf a doua liniuță din Regulamentul (CEE) nr. 2388/84, numărul „80” se înlocuiește cu numărul „60”.
   Articolul 2
   Prezentul regulament intră în vigoare la 10 aprilie 1986.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 aprilie 1986.
      
         
            Pentru Comisie
         
         Frans ANDRIESSEN
         
         
            Vicepreședinte
         
      
   
   
      (1)  JO L 148, 28.6.1968, p. 24.
   
      (2)  JO L 362, 31.12.1985, p. 8.
   
      (3)  JO L 221, 18.8.1984, p. 28.
   
      (4)  JO L 62, 7.3.1980, p. 5.